Jagame laste ja noorte liikumist edendavatele projektidele 30 000 eurot
#000001
Kuulutasime välja taotlusvooru, kuhu on oodatud laste ja noorte liikumist ning sportimist edendavad projektid. Taotlusvooru tähtaeg on 2. mai ja toetusfondi suurus on 30 000 eurot.
#000002
Meie jaoks on tegemist juba traditsiooniks kujunenud taotlusvooruga, millega tahame rohkem lapsi ja noori liikuma innustada ning parandada nende sportimistingimusi. Praegusel hapral ajal on eriti oluline regulaarselt õues liikuda ja seeläbi ka oma vaimset tervist hoida.
#000003
Rahastusele on oodatud kandideerima Eesti laste ning noorte liikumisharjumuste ja spordi edendamisega tegelevad organisatsioonid ja nende juba toimivad või uued programmid ja algatused. Rahastust taotleval projektil peaks olema selge eesmärk, sihtgrupp, oodatav mõju ja ajaline raam (elluviimine peaks toimuma kuni aasta jooksul rahastuse saamisest). Võimalusel võiksid olla kaasatud erinevad regioonid. Taotlusvoorus ei jagata üldist tegevustoetust.
#000004
Toetust võib taotleda konkreetsele programmile täies mahus või osaliselt (s.t et rahastus tuleb mitmest allikast). Seejuures on oluline, et eelarve oleks kulude lõikes lahti kirjutatud. Komisjoni liikmed jälgivad otsustamisel, et programm oleks selgelt lastele ja noortele suunatud, sisuliselt lahti kirjutatud ning eelarveline jaotus välja toodud, samuti et toetuse jagamisel oleksid esindatud erinevad spordialad ja regioonid. Maksimaalne toetussumma ühe projekti kohta on kuni 8000 eurot.
#000005
Taotlusankeedi täitmise tähtaeg on 2. mai. Lisainfot saab aadressilt spordiklubi[at]swedbank.ee. Toetusotsused teeb Swedbanki töötajatest ja panga spordiklubi esindajatest koosnev komisjon ning otsusest teavitatakse mai lõpuks.
#000006
Tervisliku eluviisi toetamine on osa Swedbanki jätkusuutlikkuse fookusest. Nii on Swedbank 2016. aastast alates toetanud noorte liikumis- ja spordiprojekte ning alates 2005. aastast Eesti Terviseradade rajamist ja arendamist. Loe toetuspõhimõtetest lähemalt Swedbanki jätkusuutlikkuse leheküljelt.
#000008
Mullu sai toetuse muu hulgas Laskesuusatamise Föderatsioon, kes korraldas kaheksast etapist koosneva laskesuusatamise sarja lastele ja noortele. Pildil hetk Nõmme etapist.
#000009
Swedbanki toel alustavad tasuta võrkpallitrennid koolinoortele üle Eesti
#000012
Kutsume 9–14-aastaseid koolinoori suvisesse tasuta trenni, millega võrkpallist vaimustuda!
#000013
Kuidas seda rahatarkust siis lastele õpetada, kui vahel ei suuda isegi nutikalt toimetada?
#000015